1. **Kaj je eHealth Digital Service Infrastructure?**

Storitev eHealth Digital Service Infrastructure (eHDSI ali eHealth DSI) omogoča varen in enostaven elektronski dostop do zdravstvenih podatkov ob zdravstveni obravnavi prebivalcev EU v vseh vključenih državah članicah.

Povezovanje med državami v okviru eHDSI je omogočeno prek varnih strežnikov – nacionalnih kontaktnih točk za eZdravje (NCPeH). Nacionalno kontaktno točko v Sloveniji **SiNCP** upravlja Nacionalni inštitut za javno zdravje (NIJZ).

Za obdelave osebnih podatkov je v posamezni državi članici EU odgovorna organizacija, ki upravlja nacionalno kontaktno točke za eZdravje NCPeH, To pomeni, da se vaši osebni podatki zabeležijo, prenašajo in shranjujejo v skladu z zakonodajo države, ki nudi zdravstveno obravnavo.

1. **Vrste osebnih zdravstvenih podatkov**

***Povzetek podatkov o pacientu (Patient Summary)*** je nabor vaših najpomembnejših zdravstvenih podatkov, ki se zbirajo v vaši matični državi in prenesejo v drugo državo EU[[1]](#footnote-1) zato, da vam v drugi državi omogočajo varno in kakovostno zdravstveno obravnavo. Vključuje osnovne informacije o vašem zdravstvenem stanju, kot so npr. alergije, zdravila, cepljenja, bolezni in dosedanji medicinski posegi.

Te informacije so na voljo pod pogojem, da so zabeležene v elektronski obliki v matični državi. Vir podatkov za povzetek podatkov o pacientu v Sloveniji so elektronski zdravstveni zapisi zabeleženi v Centralnem registru podatkov o pacientih (CRPP).

1. **Kaj je pravna podlaga za uporabo osebnih podatkov?**

Storitve eHDSI vam bodo na voljo, ko boste podali izrecno privolitev v skladu s členom 14.c Zakona o zbirkah podatkov s področja zdravstvenega varstva <http://pisrs.si/Pis.web/pregledPredpisa?id=ZAKO1419>. Privolitev podate prek spletnega portala <https://zvem.ezdrav.si> ali mobilne aplikacije zVEM. V izrednih primerih je upravičena uporaba osebnih podatkov tudi brez vaše privolitve (npr. nujna medicinska pomoč ob življenjski ogroženosti).

Ko boste v tujini deležni zdravstvene obravnave, bodo vaši podatki zabeleženi v državi, kjer ste bili obravnavani, v skladu z Splošno uredbo EU o varstvu osebnih podatkov, nacionalno zakonodajo in prakso izvajalca zdravstvene dejavnosti.

1. **Kaj je namen obdelave osebnih podatkov?**

Vaši zdravstveni podatki bodo uporabljeni samo za zdravstveno obravnavo.

V nekaterih državah EU se ti osebni podatki pod določenimi pogoji lahko uporabijo tudi za druge z zakonom določene namene, kot so npr. upravljanje javnega zdravja, zbiranje statističnih podatkov in znanstveno raziskovalna dejavnost za izboljšanje kakovosti zdravstvenih storitev. Sodelujoče države EU so se obvezale, da za tovrstno sekundarno rabo podatkov vzpostavijo ustrezne tehnične in organizacijske varovalke, kot je na primer odstranitev osebnih podatkov (anonimizacija).

1. **Kdo dostopa do osebnih podatkov in kdo jih obdeluje?**

Do vaših osebnih podatkov bodo imeli dostop samo pooblaščeni in identificirani zdravstveni delavci, ki sodelujejo pri vaši zdravstveni obravnavi v skladu s profesionalno etiko v državi, kjer boste obravnavani. V Sloveniji je dostop do Povzetka podatkov o pacientu dovoljen samo zdravnikom in drugim zdravstvenim delavcem z uporabo osebne elektronske identitete eID (digitalno potrdilo, profesionalna kartica).

Vsaka država udeleženim izvajalcem zdravstvene dejavnosti (zdravstvenim ustanovam) in zdravstvenim delavcem (zdravnikom, medicinskimi sestram, farmacevtom in drugimi zdravstvenim delavcem, ki so vključeni v čezmejno izmenjavo zdravstvenih podatkov) zagotavlja informacije in izobraževanja o njihovih obveznostih v zvezi z varovanjem osebnih podatkov.

Ob prenosu podatkov v drugo državo EU prek storitve eHDSI, vsak prejemnik podatkov prevzema odgovornost za obdelavo podatkov v okviru obsega aktivnosti za obdelavo podatkov. Prejemniki podatkov, ki prevzemajo to odgovornost, so:

* zdravstvena ustanova, kjer ste deležni zdravstvene obravnave,
* Nacionalni inštitut za javno zdravje (NIJZ), ki je v skladu s slovensko zakonodajo skrbnik infrastrukture in rešitev eZdravja,
* nacionalna kontaktna točka NCPeH v državi, v katero se podatki prenašajo.

Več podatkov je na voljo v spletnem mestu eHDSI države članice EU na naslovu <https://ezdrav.si/storitve/sincp/>. Zdravstveni podatki se bodo prenesli prek varnega strežnika, ki ga zagotavlja kontaktna točka NCPeH posamezne države.

1. **Katere vrste osebnih podatkov se obdelujejo ob zdravstveni obravnavi v Republiki Sloveniji?**

Vrste osebnih podatkov, ki se obdelujejo ob zdravstveni obravnavi v Republiki Sloveniji, so opredeljene v Zakonu o zbirkah podatkov s področja zdravstvenega varstva (<http://pisrs.si/Pis.web/pregledPredpisa?id=ZAKO1419>) ter v Zakonu o zdravstvenem varstvu in zdravstvenem zavarovanju (<http://pisrs.si/Pis.web/pregledPredpisa?id=ZAKO213>).

1. **Kje in kako dolgo se hranijo osebni podatki?**

Zbrani osebni podatki se lahko hranijo v informacijskih sistemih zdravstvenih ustanov v matični državi ali državi zdravstvene obravnave. Podatki se hranijo toliko časa, kot je nujno potrebno. Obdobje hranjenja podatkov v Republiki Sloveniji je določeno z Zakonom o zbirkah podatkov s področja zdravstvenega varstva na naslovu <http://pisrs.si/Pis.web/pregledPredpisa?id=ZAKO1419>.

Obdobja hranjenja podatkov v drugih državah članicah se lahko razlikujejo in so odvisne od nacionalne zakonodaje države članice**.** Več podrobnih informacij o obdobju hranjenja v državah članicah je na voljo v spletnem mestu eHDSI na naslovu <https://ezdrav.si/storitve/sincp/>.

Daljša obdobja hranjenja so dovoljena za arhiviranje in znanstvene ali zgodovinske raziskave, ob določenem varovanju zasebnosti, kot je na primer anonimizacija.

1. **Vaše pravice v zvezi z osebnimi podatki**

Dostop do vaših podatkov bo v tujini možen samo z vašo izrecno privolitvijo. Privolitev se lahko poda kadarkoli prek portala za paciente <https://zvem.ezdrav.si> ali mobilne aplikacije zVEM. Starši mladoletnih otrok in zakoniti skrbniki lahko podajo privolitev v imenu svojih otrok ali varovancev.

Svojo privolitev za čezmejno obdelavo podatkov lahko kadar koli prekličete prek portala za paciente <https://zvem.ezdrav.si> ali mobilne aplikacije zVEM. Starši mladoletnih otrok in zakoniti skrbniki lahko podajo privolitev v imenu svojih otrok ali varovancev.

Če ne privolite v obdelavo osebnih podatkov prek storitve eHDSI, vaši podatki ne bodo na voljo za morebitno zdravstveno obravnavo v času bivanja v drugi državi EU.

S podatki, povezanimi z zdravljenjem v tujini, se lahko seznanite tako, da pošljete zahtevek Nacionalnemu inštitutu za javno zdravje (NIJZ) na naslov [vop@nijz.si](mailto:vop@nijz.si), ali zdravstvenemu delavcu (vključno z zdravniki, medicinskimi sestrami, farmacevti in drugimi zdravstvenimi delavci, ki so vključeni v čezmejno izmenjavo zdravstvenih podatkov) v državi zdravstvene obravnave.

Prav tako lahko zahtevate prenos, popravek ali izbris osebnih podatkov, če je to upravičeno in skladno z veljavno zakonodajo.

V primeru suma nepooblaščene obdelave vaših osebnih podatkov, lahko vložite pritožbo nadzornemu organu v matični državi na naslovu [https://www.ip-rs.si/](https://www.ip-rs.si/%20) ali pa v državi zdravstvene obravnave**,** odvisno od dejanskega stanja. Kontaktni podatki nadzornih organov v državah članicah EU so na voljo na naslovu <https://ezdrav.si/storitve/sincp/>.

*Kontaktni podatki:*

* *upravljavec SiNCP: sincp@nijz.si*
* *pooblaščena oseba za varstvo osebnih podatkov: vop@nijz.si*
* *nadzorni organ: gp.ip@ip-rs.si*

1. Sistem trenutno omogoča dostop tudi na Islandiji, v Lihtenštajnu, na Norveškem in v Švici. [↑](#footnote-ref-1)